میكانیزمی كۆنگرەیەكی سەركەوتوو\nوتار/ 10/06/2019 253 جار بینراوە\nكۆنگرە گۆچانێكی سیحری نییە بەفڕێدانی هەموو دونیا بگۆڕێت، دوگمەیەكی كارەبایی نیە بەپەنجە پیانانێك دڕ بەتاریكی بدات و لامپای ئومێد داگیرسێنێت، بەڵكو میكانیزمێكە بۆ یەكخستن و بەڕێوەبردنی كۆی ئەو پێدراوە فیكریی و ئیداری و سیاسیی و گوِڕانكارییە ستراتیژیانەی بڕیارە لەدونیایەكی گۆڕاوو نوێدا حزب بۆ هەنگاوی ئایندەی پەیڕەوی لێ بكات، یەكێك لەو تێگەیشتنە هەڵەو باوانەی ئێمەی كورد بۆ كۆنگرەی حزبەكانمان هەمیشە پەیڕەوی لێ دەكەین كۆنگرە تەنها لە گۆڕانكاری كۆمەڵێك شكڵیاتی حزبی و دەمووچاوو بكەری جیاوازدا دەبینین، هەموو خەمێكمان ئەوەیە چەند كەس بەرینە ناو كۆنگرەو كێ بەركەناربێت و كام ڕوخسار سەركردایەتی داهاتووی حزب بكات، یان كۆنگرە بە كون و كەلەبەر گرتن حاڵی بووین، بەبڕوای من ئەمانە تێنەگەیشتن و تێنەفكرینە لە ماناو مەدلوولی حزبایەتی، نەبوونی ڕۆشنبیری سیاسییە بۆ ململانێ و تێكەڵبوون بەڕەهەندە قووڵەكانی فراوانكردنی حزب و دروستكردنی ئیرادەی گۆڕانكاری و ئیدارەی سەركەوتوو.\nلەڕاستیدا گەرەكە حزب لەو ماوەیەی كە دەكەوێتە نێوان كۆنگرەكانی سەرقاڵی داڕشتنی سیاسەتی ئامانجدارو بیركردنەوە لە میكانیزمێكی ئیداری گۆڕاوو پێشكەوتوو دیراسەكردنی نێوەندو ئۆرگان و دەزگاكانیدا بێت بۆ دەسكاریكردنیان لە هەر ئەگەرێكی خێرا كەدێتە پێشەوە، نابێ حزب پەشێوو شڵەژاو یان دردۆنگ بێت لەبڕیاری گۆڕانكاریی بنچینەیی خۆی،نابێ لێگەڕێ و پێویستە كار بۆ بەكەلتووركردنی هۆشیاری نوێ و پێشخستنی عەقڵی سیاسیی و برەوی فیكری كادیران و ئەندامان بكات تائامادەیان بكات بۆ بەشداری و تێگەیشتنێكی قووڵتر لە مەهامی كۆنگرەو ئەرك و بەرپرسیارێتیەكانی و شێوازی بڕیاریاردان لەو چەندڕۆژەی كە تاووتوێی پەیڕەوو دیدگاكانی حزب دەكرێت و شرۆڤەی دۆزینەوەی دەرچەی گونجاوتر دەكرێت لە پرۆگرامەكانیدا لەناو هۆڵی كۆنگرە.\nئەمە تائەم لەحزەیەش لای حزبی كوردی وەك پێویست نەخەمڵیوە، چونكە پەیوەستە بەگەشەی عەقڵی سیاسیی و بیریكردنەوەی دوورمەوداو سەلیقەی سیاسەتوانەكانیانەوە، ڕاستەوخۆ گرێدراوە بەجیهانبینی و ئاستی تێگەیشتوویی و پێگەیشتوویی مونەزیرەكانیەوە یان ئەوانەی خۆیان بەدڵسۆزو پارێزەری پرەنسیپەكانی حزب دەزانن.\nدەشێ حزب لەسەروبەندی بەر لە كۆنگرە لەبری ئەوەی سەرقاڵی ڕازیكردن و دڵڕاگرتن بێت كەتاوەكو چ ئاستێكی پلەبەندی حزبی كورسیەكانی ناوهۆڵ پڕ بكاتەوە بیر لەوە بكاتەوە لەڕووی نەوعی و هۆشیاریی و ڕۆشنبیری ناو كۆنگرە بۆ موناقەشەی پرسە چارەنووسسازەكان خاوەن تواناكان بەشداری پێ بكات، بەهێندەی ئەوەی خەمی لای ژمارەبێت بالەڕووی چۆنیەتیەوە خاوەن دیدگاو عەقڵە كراوەو ئەزموونكراوەكان لەكۆن و نوێ كۆبكاتەوە.\nلێرەوە دەرچوون لە چەقبەستوویی و دووركەوتنەوە لە شەڕی سایكۆلۆژیی و كۆتایی هێنان بە گرێكوێرەی گروپگەرایی زەمینەیەكی ڕەخساوترو دەلاقەیەكی نوێی ئومیدە بۆ كۆنگرەی سەركەوتوو.\nحزبی سیاسیی مۆدێرن لەبری ئەوەی بكەوێتە ژێركاركردی مۆدێلاتی گۆڕانكاری كە مەرج نیە بۆ هەموو هێزێكی سیاسیی وەك یەك بێت، پێویستە بیر لەچارەسەرو دۆزینەوە میكانیزمی گونجاوو بژاركردنی خەوشەناوخۆییەكانی بكاتەوە بە ئەندازەی ئەوەی بۆی دەستەبەرە، دەكرێ گوێ لەڕەخنەو دەنگی ناڕازییەكان بگرێت، ئاوڕ بەلای پلانی ڕابڕدوو بداتەوەو بەرنامەڕێژی داهاتوو بكات، دەگونجێ لێرەوە كۆتایی بەدڵەڕاوكێ و گومانەكان بهێنرێت، گوتاری نوێ بەرهەم بێت لەژیانی سیاسیی و ڕێكخراوەییدا، حزب دەتوانێت تەواوی ئەو دەمارانە ببڕێت كە لەغیابی بیركردنەوەی عەقڵانیدا وەك قایرۆس بڵاوبوونەتەوە بەجەستەی پیربوویدا، تاڕێڕەوی نزیكبوونەوەی سات بەساتی لەمەرگی سیاسیی بگۆڕن و لەگۆڕنەنرێت.\nسەركردەو بنكردەی حزب هەموو دەرگیری كۆمەڵێك كۆسپ و كێشەی درێژخایەن و ناڕێكی بوون لەنێوخۆدا كەبەردەوام حزبەكانمان لەژێر تاقیكردنەوەیەكی كاتیدا دەبینین و بێ دەرەتانین لەگەیاندنی حزب بۆ كەناری ئارامی، چونكە لە هەموو قۆناغێكدا بەهۆی نەبوونی سیستمێكی دەستەجەمعی واقیعی وادەزانین قۆناغی ڕاگوزەر" ئینتیقالی" حزب و سیاسەتەكانی و مانەوەیەتی تا قۆناغێكی دی، ئەمە دەیان ساڵە بێ چارەسەر ماوەتەوە، بگرە زۆرجار دراوەتە دەست قەدەر، بەبڕوای من نوقسانیەكان لێرەوە دروست بوون، ناكۆكی و بەریەككەوتن و جەدەلە بێ ئەنجامەكان لەمانەوە سەرچاوەیان گرتووە، پشتگوێخستن و نەخوێندنەوەی ڕەخنەوپێشنیارەكان بەشێكن لەم گرفتانە.\nپێموابێت گەر تەواوی ئەمانە بۆ حزبێكی سیاسیی وەك كۆمەڵی ئیسلامیی كوردستان ڕاست نەبێت لانیكەم كۆمەڵ جیگایەكی هەیە لەنێو حەوشەی پشتەوەی ئەم ڕەخنانەو هەر بێدەنگی كردنێك لێیان بۆ كۆنگرەی چوارەم دووبارە بوونەوەی هەمان ئەزموون و گەیشتنە بە هەمان ئەو ڕێگایانەی كە ئەوسەرمان لێ دیارنیە، هەرچۆن بێت بۆ ئەم كۆنگرەیە بەخۆمان دەڵێین ئاسۆیەك دەبینین و ئێمە چاوەڕوانی بەجێهێشتنی ئێستاو گەیشتن بە داهاتوویەكی نموونەیی دەكەین.\nنوێترین نوسینەکانی ئارام عەلی سەعید\nپێش ٢٠٠٣ زۆرداری،پاش ٢٠٠٣ تاریکـی و نادیاری/عێراق


→ حەمە جەزا\nگۆڕانکارییە نوێکان نیشان بدە بە دەستپێکردن لە ٥ی ئابی ٢٠٢٠ ١٤:١٩\n٣٠ی تەممووزی ٢٠٢٠\nمیرا ١١:٢٨ -٨٦ CommonsDelinker لێدوان بەشدارییەکان "Mira_Ali_singer.png" سڕاوە؛ Túrelio ئەم پەڕگەی لەسەر کامانز سڕیەوە بە ھۆی: Copyright violation: Non free images from the web. https://www.google.com/search?tbs=sbi:AMhZZisjs-KAEZ7M3EZTNVwk-VLtGuTjdPuD1UXN_162veVhuHZs\nمیرا ١١:٢٨ -١٢ CommonsDelinker لێدوان بەشدارییەکان "Mira_Ali.png" سڕاوە؛ Túrelio ئەم پەڕگەی لەسەر کامانز سڕیەوە بە ھۆی: Copyright violation: Non free images from the web. https://www.google.com/search?tbs=sbi:AMhZZisAoWURQN2chEQE_1W8NMHReLBakFcFp5H_1klpnTHxfFgrlFqx8Yi\nدینا ٠٧:٤٠ -١٠٦ CommonsDelinker لێدوان بەشدارییەکان "Dina-Kurdish.jpg" سڕاوە؛ JuTa ئەم پەڕگەی لەسەر کامانز سڕیەوە بە ھۆی: No OTRS permission for 30 days.\nب میرا ٠١:٢٧ +٧ BahastHemn لێدوان بەشدارییەکان زیاد کردی وێنەی کەسایەتییەکەی کەوا لێردا ئاماژەی پێکراوە زیادکردن/چاککردنی سەرچاوە(کان) تاگ: دەستکاریی دیداری\nب میرا ٠١:٠٣ +٣٠ BahastHemn لێدوان بەشدارییەکان زیادکردن/چاککردنی سەرچاوە(کان) / زیادکردنی وێنەی کەسایەتی بۆ بۆکسی کەسایەتییەکە تاگ: دەستکاریی دیداری\nب میرا ٠٠:٥١ -١١ BahastHemn لێدوان بەشدارییەکان زیاد کردی وێنەی کەسایەتییەکەی کەوا لێردا ئاماژەی پێکراوە زیادکردن/چاککردنی سەرچاوە(کان) تاگ: دەستکاریی دیداری\nوەرگیراو لە «https://ckb.wikipedia.org/wiki/تایبەت:RecentChangesLinked/حەمە_جەزا»


ئێواره‌ى ئه‌مڕۆ سێ شه‌ممه دواى کۆبوونه‌وه‌ى نێچیرڤان بارزانى سه‌رۆک وه‌زیرانى هه‌رێمى کوردستان و هایکۆ ماس وه‌زیرى ده‌ره‌وه‌ى ئه‌ڵمانیا، له کۆنگره‌یه‌کى ڕۆژنامه‌وانیدا بۆ ڕۆژنامه‌نووسان دوان.\nسه‌ره‌تا سه‌رۆک وه‌زیران له وته‌یه‌کدا وتى :"به‌گه‌رمى به‌خێرهاتنى به‌ڕێز هایکۆ ماس وه‌زیرى ده‌ره‌وه‌ى ئه‌ڵمانیا ده‌که‌ین بۆ هه‌ولێر و به هاتنیان خۆشحاڵین و سوپاسیان ده‌که‌ین بۆ ئه‌م سه‌ردانه. سه‌ردانه‌کانى ڕابردوو و ئێستاى به‌رپرسان و شانده باڵاکانى ئه‌ڵمانیا بۆ هه‌رێمى کوردستان به‌تایبه‌تى له کاته سه‌خته‌کاندا نیشانه‌ى پشتیوانین له هه‌رێمى کوردستان و مایه‌ى خۆشحاڵیى خه‌ڵکى کوردستانن. زۆر سوپاسى په‌رله‌مان و حکوومه‌تى ئه‌ڵمانیا ده‌که‌ین که له شه‌ڕى دژى داعشدا وه‌ک به‌شێکى کاراى هاوپه‌یمانیى نێوده‌وڵه‌تى، به ناردنى چه‌ک و ته‌قه‌مه‌نى و ڕاهێنه‌رانى سه‌ربازى بۆ هه‌رێمى کوردستان و عێراق بۆ مه‌شق و ڕاهێنان به پێشمه‌رگه و هێزه‌کانى عێراقى و ئه‌نجامدانى چاکسازى له وه‌زاره‌تى پێشمه‌رگه، هاوکارییان کردین".\nهه‌روه‌ها وتى :"سوپاسیان ده‌که‌ین که ڕۆڵێکى به‌رچاویان هه‌بوو له سووککردنى قه‌یران و ئاڵۆزییه‌کانى ساڵى ڕابردووى هه‌رێمى کوردستان. پارساڵ له‌م ڕۆژه‌دا ئێمه ئه‌و شه‌ره‌فه‌مان هه‌بوو که پێشوازى کراین له‌گه‌ڵ به‌ڕێز قوباد تاڵه‌بانى له به‌رلین له‌لایه‌ن خاتوو ئه‌نگێلا مێرکڵ ڕاوێژکارى ئه‌ڵمانیاوه و هه‌ر ئه‌وه بوو که له‌گه‌ڵ فه‌ره‌نسا ده‌رگاى سیاسییان بۆ هه‌رێمى کوردستان کرده‌وه و سوپاسیان ده‌که‌ین".\nسه‌باره‌ت به ناوه‌ڕۆکى کۆبوونه‌وه‌که‌ش سه‌رۆک وه‌زیران ئاشکراى کرد : "له کۆبوونه‌وه‌که‌ماندا باسمان له پرۆسه‌ى سیاسى له عێراق و گرنگیى ته‌واوکردنى کابینه‌ى نوێى حکوومه‌تى عێراق کرد، هه‌روه‌ها باسمان له پرۆسه‌ى سیاسى هه‌رێمى کوردستان و ده‌ستپێکردنى گفتوگۆکانى پێکهێنانى کابینه‌ى نوێى حکوومه‌تى هه‌رێمى کوردستان کرد. دۆخى ئاواره‌کانمان له‌گه‌ڵ جه‌نابى وه‌زیر باس کرد، هه‌روه‌ها داکۆکیمان کرد له پێکه‌وژیان و لێبورده‌یى له‌نێوان هه‌موو پێکهاته ئاینى و نه‌ته‌وه‌ییه‌کانى هه‌رێمى کوردستان و به‌رده‌وامى و جێگیربوونى زیاترى ئه‌و کولتووره له هه‌رێمى کوردستان".\nنێچیرڤان بارزانى له به‌شێکى دیکه‌ى وته‌که‌یدا وتى : "زۆر سوپاسى ئه‌ڵمانیا ده‌که‌ین که ژماره‌یه‌کى زۆرى ئافره‌تانى ئێزدیى ڕزگاربووى ده‌ستى داعشى بۆ ئاماده‌کردنه‌وه و چاره‌سه‌رى ده‌روونى بردۆته ئه‌ڵمانیا. سوپاس بۆ حکوومه‌تى ئه‌ڵمانیا که ده‌رگاى به‌سه‌ر ژماره‌یه‌کى زۆرى په‌نابه‌رانى ئێزدیدا کردۆته‌وه و یارمه‌تى و هاوکارى پێشکه‌ش کردوون. سوپاسى وه‌زاره‌تى گه‌شه‌پێدان و هه‌ماهه‌نگیى ئابوورى و ڕێکخراوه حکوومیه‌کان و ئێن جى ئۆکانى ئه‌ڵمانیا به‌تایبه‌تى (GIZ) و (THW) ده‌که‌ین که هاوکاریى مرۆییان پێشکه‌ش به کوردستان و به‌تایبه‌تى به ئاواره و په‌نابه‌ران له هه‌رێمى کوردستان کردووه".\nهه‌ر له‌سه‌ر ناوه‌ڕۆکى کۆبوونه‌وه‌که وتى : "له کۆبوونه‌وه‌که‌دا جه‌خت له به‌ره‌وپیشبردنى زیاترى په‌یوه‌ندییه‌کان له هه‌موو بواره‌کاندا و یارمه‌تیدانى هه‌رێمى کوردستان له ڕیفۆرمکردن له وه‌زاره‌تى پێشمه‌رگه و ڕووبه‌ڕووبوونه‌وه و نه‌هێشتنى گه‌نده‌ڵى له هه‌رێمى کوردستاندا کرایه‌وه. شانازى به ڕابردووى په‌یوه‌ندییه‌کانمان له‌گه‌ڵ ئه‌ڵمانیا ده‌که‌ین، چاومان له‌وه‌یه بۆ ئاینده‌ش ئه‌ڵمانیا به هاوبه‌شى له‌گه‌ڵ هه‌رێمى کوردستان و عێراق بمێنێته‌وه و هیوادارین ببینین که وه‌به‌رهێنه‌رانى ئه‌ڵمانیا له کوردستان و عێراق بتوانن ڕۆڵى خۆیان ببینن".\nهه‌روه‌ها سوپاسى باڵیۆز و باڵیۆزخانه‌ى ئه‌ڵمانیا له به‌غدا و کونسولخانه‌ى گشتیى ئه‌ڵمانیاى له هه‌ولێر کرد که ڕۆڵێکى به‌رچاویان له پته‌وکردنى په‌یوه‌ندییه‌کانى هه‌رێمى کوردستان و ئه‌ڵمانیادا بینیوه و دووپاتى کرده‌وه که هه‌رێمى کوردستان زه‌مینه‌ى له‌بارى ڕه‌خساندووه بۆ کارى وه‌به‌رهێنان و سه‌رمایه‌گوزارى و که‌رتى تایبه‌تى ئه‌ڵمانى ده‌توانن له زۆر بواردا له هه‌رێمى کوردستان کار بکه‌ن.\nدواتر وه‌زیرى ده‌ره‌وه‌ى ئه‌ڵمانیا له وته‌یه‌کدا سوپاسى سه‌رۆک وه‌زیرانى هه‌رێمى کوردستانى کرد بۆ ئه‌و پێشوازییه دۆستانه و گه‌رمه‌ى له هه‌ولێر لێى کراوه و پێشکه‌وتنه‌کانى هه‌رێمى کوردستانى له بواره جیاوازه‌کاندا به جێگه‌ى سه‌رنج له قه‌ڵه‌م دا و سوپاسى حکوومه‌تى هه‌رێمى کوردستانى کرد بۆ پێشوازیکردن له په‌نابه‌رانى سوورى و ئاواره‌کانى عێراق له هه‌موو پێکهاته‌کان که وه‌ک په‌ناگه‌یه‌کى ئارام له هه‌رێمى کوردستانن.\nپشتگیریى وڵاته‌که‌یشى بۆ هه‌رێمى کوردستان دووپات کرده‌وه و ئاشکراى کرد که ئه‌ڵمانیا گرنگییه‌کى زۆر به ئارامى و سه‌قامگیریى عێراق و ناوچه‌که ده‌دات و ئاینده‌یه‌کى گه‌شتر بۆ چینى گه‌نج بدۆزرێته‌وه تاکو دیلى ده‌ستى ڕابردوو نه‌بن.\nهه‌روه‌ها ئاماژه‌ى به‌وه دا که ئه‌و شوێنانه‌ى له ده‌ستى داعش ڕزگارکراون به‌ره‌و سه‌قامگیرییه‌کى باشتر ده‌چن و زیاتر له چوار ملیۆن ئاواره گه‌ڕاونه‌ته‌وه زێدى خۆیان.\nئه‌نجامدانى هه‌ڵبژاردنه‌کانى چه‌ند مانگى ڕابردووى عێراق و هه‌رێمى کوردستانیشى به‌رز نرخاند و به‌ره‌وپێشه‌وه‌بردنى زیاترى دیموکراسى و ئیداره‌یه‌کى سه‌رکه‌وتوو و شه‌فافى له عێراق و ناوچه‌که‌دا به جێگه‌ى کرنگیى وڵاته‌که‌ى وه‌سف کرد.\nله به‌شێکى دیکه‌ى وته‌که‌یدا ستایشى ڕۆڵى سه‌رۆک وه‌زیرانى هه‌رێمى کوردستانى له دۆزینه‌وه‌ى چاره‌سه‌رى مامناوه‌ند و ئاشتیانه بۆ کێشه‌کان کرد که ئه‌مه‌ش له دیدى ئه‌واندا ڕێگایه‌کى کاریگه‌ر و گرنگه. به‌ڕێزیان به‌شداریى لایه‌نه کوردستانییه‌کانى له په‌رله‌مان و حکوومه‌تى نوێى عێراقدا به گرنگ وه‌سف کرد و دووپاتى کرده‌وه که ته‌حه‌دیاتى زۆر له پێشن و به پێکه‌وه کارکردن ده‌توانرێ ڕووبه‌ڕوویان ببنه‌وه.\nپاشان له وه‌ڵامى پرسیارێکدا سه‌باره‌ت به ڕه‌وشى ئاواره‌کان له هه‌رێمى کوردستان، نێچیرڤان بارزانى وتی: "ئاواره‌کانى ناوخۆى عێراق و په‌نابه‌رانى سووریا که پێشتر یه‌ک ملیۆن و هه‌شتسه‌د هه‌زار که‌س بوون، ئێستا گه‌یشتووه‌ته یه‌ک ملیۆن و چوارسه‌د هه‌زار که‌س".\nله‌سه‌ر چۆنیه‌تیى گه‌ڕانه‌وه‌ى ئاواره‌کانیش بۆ زیدى خۆیان، دووپاتى کرده‌وه که "مه‌رجى یه‌که‌م بۆ گه‌ڕانه‌وه‌یان ئه‌وه‌یه پێویسته له ڕووى ئه‌منییه‌وه ئه‌و شوێنانه پارێزراو بن بۆ ئه‌وه‌ى بتوانن بگه‌ڕێنه‌وه، ئه‌منییه‌ت و خزمه‌تگوزارى تا ئێستا به‌و شێوه‌یه نییه که بتوانن بگه‌ڕێنه‌وه شوێنه‌کانى خۆیان. بۆ ئه‌و مه‌به‌سته، هه‌ماهه‌نگیى ته‌واومان له‌گه‌ڵ به‌غدا هه‌یه، به‌ڵام ئه‌وه‌ى تا ئێستا ده‌یبینین ئه‌وه‌یه ئاواره‌کان له هه‌رێمى کوردستاندا ماونه‌ته‌وه و تا ئێستا ئه‌و پێداویستییه نییه بۆ گه‌ڕانه‌وه‌یان."\nهه‌ر له‌و باره‌یه‌وه، وه‌زیرى ده‌ره‌وه‌ى ئه‌ڵمانیا ڕایگه‌یاند گه‌ڕانه‌وه‌ى ئاواره‌کان پێویستى به کار هه‌یه له‌سه‌ر چه‌ندین ئاست. سه‌قامگیرى و ئارامیى ئه‌و ناوچانه‌یشى به مه‌رجى سه‌ره‌کیى گه‌ڕانه‌وه‌ى ئاواره‌کان بۆ شوێنه‌کانى خۆیان دانا، بۆیه جه‌ختى له‌سه‌ر گرنگى و پێویستیى ده‌سته‌به‌رکردنى ئه‌و مه‌رجانه کرده‌وه بۆ گه‌ڕانه‌وه‌ى ئاواره و په‌نابه‌ران.\nله وه‌ڵامى پرسیارێکى دیکه‌دا وه‌زیرى ده‌ره‌وه‌ى ئه‌ڵمانیا ئه‌وه‌ى دووپات کرده‌وه که وڵاته‌که‌ى به‌رژه‌وه‌ندیى گه‌وره‌ى هه‌یه له ده‌سته‌به‌رکردن و پاراستنى سه‌قامگیرى له عێراق و هه‌رێمى کوردستان و له‌و بڕوایه‌دا بوو سه‌رجه‌م لایه‌نه‌کان که به‌شێکن له کێشه‌کان، پێویسته دۆخه‌که ئاسایى بکه‌نه‌وه و پێکه‌وه کار بکه‌ن بۆ که‌مکردنه‌وه‌ى کێشه و گرفته‌کان و کێشه‌کان به شێوه‌یه‌ک چاره‌سه‌ر بکرێت که دۆخه‌که به‌ره‌و ئاڵۆزى نه‌چێت.\nڕه‌وشى سووریا و کۆبوونه‌وه‌کانى ژنێڤ بۆ داڕشتنه‌وه‌ى ده‌ستوورى نوێ بۆ ئه‌و وڵاته ته‌وه‌رێکى دیکه‌ى کۆنگره ڕۆژنامه‌وانییه‌که بوو و له‌و باره‌یه‌وه وه‌زیرى ده‌ره‌وه‌ى ئه‌ڵمانیا وێڕاى ئاماژه‌دان به ئاگاداربوون له ناوه‌ڕۆکى کۆبوونه‌وه‌کانى ژنێڤ، جه‌ختى له‌سه‌ر ئه‌وه کرده‌وه که ده‌بێ هه‌موو هه‌وڵه‌کان له به‌رژه‌وه‌ندیى پێکهێنانى لیژنه‌ى ده‌ستووریى سووریادا بێت و له‌ژێر چاودێریى ڕێکخراوى نه‌ته‌وه‌یه‌کگرتووه‌کان کار بکه‌ن و ده‌بێ پرۆسه‌ى سیاسیى له‌و وڵاته ده‌ست پێبکات بۆ ئه‌وه‌ى قه‌یرانى سووریا کۆتایى پێ بهێنرێت و هه‌نگاوى جددى و ڕاسته‌قینه بنرێت.\nهه‌روه‌ها باسى له‌وه کرد که هه‌ماهه‌نگییان له‌گه‌ڵ لایه‌نه‌کان هه‌یه له‌و ڕووه‌وه پشتیوانیى ئه‌ڵمانیاى بۆ سه‌رخستنى هه‌وڵه‌کان بۆ چاره‌سه‌رى کێشه‌کان له سووریا و پێکهێنانى لیژنه‌ى نووسینه‌وه‌ى ده‌ستوور وه‌ک هه‌نگاوى یه‌که‌مى ئه‌و پرۆسه‌یه دووپات کرده‌وه.\nهه‌ر سه‌باره‌ت به ڕه‌وشى سووریا، نێچیرڤان بارزانى وتى: "ئێمه وه‌کوو حکوومه‌تى هه‌رێمى کوردستان پێمان وایه ئه‌و قه‌یرانه‌ى له سووریا هه‌یه پێویسته چاره‌سه‌ر بکرێت و چاره‌سه‌رى قه‌یرانه‌که‌ش ته‌نیا به ڕێکارى سیاسى ده‌بینین. خۆشحاڵین به‌وه‌ى هه‌ندێ هه‌نگاو نراوه بۆ نووسینه‌وه‌ى ده‌ستوورى سووریا و هیوادارین ئه‌مه سه‌ره‌تایه‌ک بێت بۆ ئه‌وه‌ى ئه‌و قه‌یرانه سیاسى و مرۆییه‌ى ئێستا له سووریا هه‌یه کۆتایى پێبێت."\nوتیشى : "جگه له چاره‌سه‌رى سیاسى له سووریا هیچ چاره‌سه‌رێکى دیکه ناتوانێ ببێته جێگره‌وه له‌و وڵاته. ئه‌و هه‌نگاوانه‌ى یووئێنیش بۆ نووسینه‌وه‌ى ده‌ستوورى سووریا به هه‌نگاوێکى باش و به‌ره‌و ئاراسته‌ى ڕاست ده‌زانین و هیوادارین له‌سه‌ر ئه‌و ئاراسته‌یه به‌رده‌وام بن و خۆشى و ئارامى بۆ سووریا بگه‌ڕێته‌وه."\nده‌رباره‌ى چۆنیه‌تیى سوودوه‌رگرتنى حکوومه‌تى هه‌رێمى کوردستان له په‌یوه‌ندییه‌کانى له‌گه‌ڵ ئه‌ڵمانیا بۆ چاره‌سه‌رکردنى پێشمه‌رگه برینداره‌کانى شه‌ڕى داعش، نێچیرڤان بارزانى وتی: "ئه‌ڵمانیا چ له چوارچێوه‌ى هاوپه‌یمانیى نێوده‌وڵه‌تیدا، چ له ڕووى ئینسانییه‌وه و چ له ڕووى سه‌ربازییه‌وه یارمه‌تیى هه‌رێمى کوردستانى داوه و ئه‌مڕۆش له‌گه‌ڵ جه‌نابى وه‌زیر داکۆکیمان له‌سه‌ر ئه‌وه کرده‌وه و سوپاسمان کردن بۆ هه‌موو ئه‌و هاوکارییانه که کراون و به دڵنیاییه‌وه له ڕووى مرۆیى و له ڕووى چاره‌سه‌رى ئه‌وانه‌ى تووشى کێشه بوون نه‌ک ته‌نیا ئه‌ڵمانیا، به‌ڵکوو وڵاتانى دیکه‌ش له سنوورى تواناى خۆیاندا یارمه‌تیى هه‌رێمى کوردستانیان داوه."\nئاماژه‌شى بۆ ئه‌وه‌کرد که "کێشه‌که گه‌وره‌یه و له‌وانه‌یه هاوکارییه‌کان وه‌کوو پێویست نه‌بن، به‌ڵام له‌گه‌ڵ ئه‌وه‌شدا ئه‌وه‌ى تا ئێستا کراوه، به‌لاى ئێمه‌وه وه‌ک گه‌لى کوردستان و حکوومه‌تى هه‌رێمى کوردستان جێى سوپاس و ڕێزه."


٩٦ ئاکادیمیسیەن(لەوانە نوام چامێسکی و ئیسماعیل بێشکچی) پەیامێک بۆ پشتگیری لە زارا محەمەدی بڵاو دەکەنەوە – چاونیوز\n٩٦ ئاکادیمیسیەن(لەوانە نوام چامێسکی و ئیسماعیل بێشکچی) پەیامێک بۆ پشتگیری لە زارا محەمەدی بڵاو دەکەنەوە\nچاونیوز: دوای واژۆی نێزیک بە ٥٠ ڕێکخراوەی مەدەنی لە نێو خەڵکی کوردستان ئێستا واژۆی نێزیک بە ١٠٠ مامۆستای زانکۆ وەکوو نۆوام چامسکی و بیشکچی و دەیان مامۆستای‌تر ئەو ڕاستیەمان بۆ دەردەخا کە ئەم پرسە پرسێکی گرینگ و حاشاهەڵنەگرە و ئەوە خواستی خەڵکە کە بەرەو کردەوەیی‌کردنی پەروەردە بە زمانی دایکی هەنگاو هەڵگدەگرێ.\nله ١٢ی جولای ۲۰۲۰، دادگای شوڕشی ئیسلامی له ئێران، حوکمی ده ساڵ زیندانی بۆ زارا محمه‌مه‌دی تەنیا لەبەر فێرکاریی خۆبەخشانەی زمانی کوردی ڕاگه‌یاند. زارا محمه‌مه‌دی یه‌کێک له دامه‌زرێنه‌رانی ئه‌نجومه‌نی کولتووریی نۆژینە. نۆژین ڕێکخراوێکی مه‌ده‌نییه که جه‌ختی له سه‌ر هه‌ڵسووکه‌وتی مه‌ده‌نی و کولتووریی و به‌تایبه‌ت له سه‌ر فێرکاری زمان وئه‌د‌ه‌بی کوردی کردووە.\nبڕیارەکەی دادگای شۆڕشی ئیسلامیی ئێران واده‌گه‌یەنێت که چالاکییەکانی زارا محەمەدی سەبارەت بە فێرکاریی زمانی کوردی هەڕەشەن بۆ سەر “ئاسایشی نەتەوەیی” ئێران. شایانی باسە کە دادگاکانی شۆڕشی ئیسلامی بەپێی دەستووری بنچینەیی نین، چونکە بەگوێرەی مادەی ۶۱ی یاسای بنەڕەتی “دەسەڵاتی دادوەری لەڕێگەی دادگا گشتییەکانەوە (دادگستری) دەسەپێندرێن.”\nهه‌روه‌ها، یاسای بنەڕەتیی کۆماری ئیسلامیی ئێران سه‌ره‌ڕای ئه‌وه‌یکه به‌ڕاشکاوی مافی سه‌روه‌ری ده‌دا بە زمانی فارسی و زمانەکانی دیکە بە “خێڵەکی” و “ناوچەیی” لەقەڵەم ده‌د‌ا، بەپێی یاسا ڕێگەی بە فێرکاریی زمانە نافارسییەکانیش داوە (بڕگەی ۱۵). هەڵبەت لە ماوەی چل ساڵی ڕابردوودا مۆڵەتی جێ به‌جێ کردنی بڕگەی ۱۵ نه‌دراوە. کۆماری ئیسلامیی ئێران، به‌رده‌وام له گه‌ڵ زمانەکانی تر، وەک مەترسییەک بۆ سەر ئاسایشی نەتەوەیی، هەڵسوکەوتی کردووە. هەر بەو پێیە، دوایین بڕیاری دادگای شۆڕشی ئیسلامی لەو بازنەیە بەدەر نییە، بەڵکوو نموونەیەکی تری دەرخستنی ڕوانگە و کرداری کۆماری ئیسلامییە لە ڕووبەڕووبوونەوەی ئەمنیەتی لەگەڵ هه‌ر هه‌وڵێکی، ته‌نانه‌ت تاكه‌که‌سیش، بۆ گه‌شه‌ی زمان و کولتووره نافارسییەکانه لە ئێراندا.\nلەوەش خراپتر، لە ساڵی ۲۰۱۹ (۱۳۹۸ی هەتاوی) وەزارەتی پەروەردەی کۆماری ئیسلامیی ئێران، ناشارەزایی منداڵان لە قۆناغی بەر لە قوتابخانە بەسەر زمانی فارسیدا وەک “کەمایەسی” پێناسە کرد، که ده‌بێ هه‌ڵسووکه‌وتی تایبه‌تی له گه‌ڵ بکرێ. بەو پێیەش، دەوڵەتی ئێران، کەم توانایی منداڵانی نافارس لە زانینی زمانی فارسیدا وەک پرسێکی بایۆلۆژیکی پۆلێن کردووە.\nئەم جۆرە سیاسەتی هەڵاواردنە، بەشێکی دانەبڕاوە لە هەڵسووکەوتی کۆماری ئیسلامیی ئێران لەگەڵ زمانە نافارسییەکاندا. ئەم چه‌شنه له ڕه‌فتاری هەڵاواردن، پێشێلکردنی ئاشکرای په‌یمانه نێونەتەوەییه‌كانه سەبارەت بە نەهێشتنی هه‌موو جۆره‌كانی هەڵاواردنی نه‌ژادپه‌رستی و ئێران وەکوو ئەندامێکی نەتەوە یەکگرتووەکان بەشێکە لەو پەیمانناما‌نە.\nئێمە، واژۆکەرانی ئەم بانگه‌وازه، بڕیاری ناقانونی دادگای شۆرشی ئیسلامی شەرمەزار دەکەین؛ داوا دەکەین بڕیاری زیندانیکردنی خاتوو زارا محەمەدی زۆر بەخێرایی هەڵبوەشێتەوە، و کۆماری ئیسلامیی ئێرانیش ده‌ست هه‌ڵگرێ له سیاسه‌تی دژایه‌تیكردنی ئەو زمانانەی کە فارسی نین.(بۆ بینینی لیستی کەسایەتییەکان سەردانی وێبسایتی چاونیوز بکەن)\nزارا، محەمەدی، پشتیوانی، کەسایەتی، جیهانی\t2020-08-29\nتاگەکانی بابەتزارا، محەمەدی، پشتیوانی، کەسایەتی، جیهانی


درێژەی خۆپیشاندانی دژە ئیسرائیلی لە چوارەمین هەینی تووڕەیی فەلەستینییەکان - SAHAR KURDISH (Sorani)\nدرێژەی خۆپیشاندانی دژە ئیسرائیلی لە چوارەمین هەینی تووڕەیی فەلەستینییەکان\nبزووتنەوەی جیهادی ئیسلامیی فەلەستین بە دەرکردنی بەیاننامەیەک داوای ئەوەی کرد هەتا ئەمڕۆ وەک ڕۆژی لەسەرهەست بوونی نیشتیمانی بۆ قودس و ئەقسا، ناودێر بکرێت .\nبەپێی ڕاپۆرتی ڕۆژی هەینیی هەواڵدەریی مێهر بە گێڕانەوە لە ئەلمنار، ئەم داواکارییەی بزووتنەوەی ئیسلامیی فەلەستین لە حاڵێکدا خراوەتە ڕوو کە بڕیارە فەلەستینییەکان ئەمڕۆ بۆ چوارەمین هەینی بە دوای یەکدا ، بۆ ئیدانەکردنی بڕیاری دوناڵد ترەمپی سەرۆکی ئەمریکا لەبەر ڕاگەیاندنی قودس وەک پێتەختی ڕژێمی زایۆنیستی خۆپیشاندانیان بکەن.\nتاقمە فەلەستینییەکان لەوان حەماس و جیهادی ئیسلامی ئەم دواییانە بە دەرکردنی بانگێشتنێک داوای بەشداری بەربڵاوی فەلەستینییەکانیان کرد لەم خۆپیشاندانە دا.\nلیژنەی پێ وشوێن گرتنی هێزە نەتەوەیی و ئیسلامییەکانی فەلەستینیش شەوی هەینی بە دەرکردنی بەیاننامەیەک وێڕای پێداگری لەسەر درێژەی چالاکیی ناڕازیانە لەهەرشوێنێک دا، جارێکی تر داوای لە فەلەستینییەکان کرد بۆ ناڕەزایەتی دەربڕین بەرامبەر بڕیارەکەی ترەمپ سەبارەت بە قودس و سیاسەتەکانی ، لە ڕێپێوانی تووڕەیی ئەمڕۆ هەینی دا بەشداری بکەن .\nئەم لیژنەیە وێڕای پێداگری لەسەر درێژەی خۆڕاگری گەلی فەلەستین و ئیدانەکردنی سیاسەتی داگیرکارانەی ئیسرائیل، داوای لە کۆمەڵگەی نێونەتەوەیی کرد ، لەخەڵکی فەلەستین بەرامبەر دەستدرێژکارییەکانی ڕژێمی زایۆنیستی داکۆکی بکەن.\nDec 29, 2017 16:17 Asia/Tehran\nخۆپیشاندانی فەلەستینیەکانی دانیشتووی ناوچە داگیرکراوەکان\nکوشتاری خەڵکی فەلەستین هاوکات لە گەڵ گواستنەوەی باڵوێزخانەی ئەمریکا بۆ قودس


دهۆک: ڕێگێری لە رومالی تیمی کەناڵی سپێدە کرا\nسەنتەری میترۆ: ڕێژەی پێشڵکاری بەرامبەر ڕۆژنامەنۆسان لە زیادبون دایە و پێویسە یاسا جێبەجێکرێت\nئەمڕۆ رێککەوتی ٢٦/٤/٢٠٢٠ لە کاتی گردبونەوەیەکی خاوەن پێشانگاکانی ئۆتۆمبێل لە بەردەم قائیمقامیەتی شاری دهۆک، لە لایەن هێزەکانی پۆلیسەوە ڕێگێری لە رومالی تیمی کەناڵی ئاسمانی سپێدە کرا.\nتیمی کەناڵی سپێدە لە دهۆک کە پێکدێت لە (ئازاد سەعدی عەبرولعەزیز پەیامنێر، محەمەد حسێن محەمەد کامێرامان)، بۆ سەنتەری میترۆ ڕاگەیاند: هێزەکانی پۆلیس ڕێگربوون لەبەردەم تیمی کەناڵەکەمان کە من و بوین، کامێراکەشمان ڕفێنڕا و دواتر بە شکاندراوی وەرمان گرت، کە لەلایەن پێشانگاکانی ئۆتۆمبێلەوە لە دەستی پۆلیس دەرهێنارا.\nحەربی جەلالەدین بەڕێوەبەری نۆسینگەی کەناڵی سپێدەی لە پارێزگای دهۆک بە میترۆی ڕاگەیاند: بەداخەوە لە لایەن دام و دەزگاکانی حکومەتەوە جیاوازی زۆر لەنێوان کەناڵەکان دەکرێت لە پێدانی زانیاریەکان. سەرباری سوپاسی داوایکرد سەنتەری میترۆ زیاتر گرنگی بدات بەو پێشێڵکاریانەی بادینان دەکرێن.\nسەنتەری میترۆ بۆ بەرگێریکردن لە مافی ڕۆژنامەنۆسان ڕایدەگەیێنێت پێویستە یاسای مافی بەدەتخشتنی زانیاریەکان جێبەجێبکرێت کە دەبێت جیاوازی لەنێوان کەناڵەکان نەکرێت بۆ پێدانی زانیاری، هەروەها هۆشداری دەدات لە زیادبونی ڕێژەی پێشڵکاری بەرامبەر ڕۆژنامەنۆسان لە پارێزگای دهۆک.


ترسی ئێران و میلیشیاکان لە لاوزبونی پێگەی سیاسیان لە ئایندەی عێراقدا – Standard Kurd\nلەلایەن ستاندار Posted on تشرینی یه‌كه‌م 13, 2020 189 جار بینراوە 0 سەرنج\nبارودۆخی میلیشیاکان بەجۆرێک دێتە بەرچاو کە یان دەبێت ئەو مەترسیانە قبول بکەن کە لە پێگەی سیاسیان دەدات، یان لە حالەتێکی وا قبولیان نەبێت ئەوە مەترسی وەشاندنی گورزی سەربازیشیان بێتە سەر. بەلام ئەو مەترسیەی بزوێنەری جموجۆلەکانی میلیشیاکانە بە پلە یەک ترسی لێدانیانە لە پێگەی سیاسیان. ئەم بارودۆخەی ئێستای عێراقیش دەرەنجامی ئەو سیاسەتە نوێیەیە کە ئەمەریکا لە دوای هاتنی ترامب، بەتایبەتیش دوای جەنگی داعش لە عێراق و ناوچەکە لە دژی ئێران جێبەجێی دەکات. هەرچەندە جۆ بایدن بانگەشەی ڕێککەوتنەوە لەگەل ئێران دەکات، بەلام لە ئەگەری سەرکەوتنی جۆ بایدنیش لە هەلبژاردنی داهاتوو پێ دەچێت ئەم پرۆسەیە هەر بەردەوام بێت کە ئیدارەی ترامب لە دژی ئێران لە عێراق دەستی پێکردوە، و چەند هەنگاوێکیش چۆتە پێش . پێشتر ئازادیەکی رەها درابوو بە ئێران. ئێران و لایەنگرانیشی بەبێ حیساب بۆ کردن و بە زیادەڕۆییەکی زۆرەوە کەوتبونە جموجۆل، لە هەمو لایەک و لە هەموو بوارێکدا. بە جۆرێک نەک هەر ئەمەریکا، بەلکو هاولاتیەکی سادەی عێراقی بە بێزاریەوە ئاگاداری جموجۆلەکانی ئێران بوو، کە کێیان لەگەلە و چی دەبەن و چی دێنن . دواجاریش هەموو ئەمانە بوە مایەی پێشوازیکردنی خۆپیشاندەران و شەقامی عێراقی لە( دروشمی ئێران بەڕە بەڕە) و سوتانی بارەگا و قونسلخانەکانیان و هتد… لە دەستپێکی خۆپیشاندانەکانیشەوە تاکو ئێستا چەندین رووداوی گرنگ رویانداوە، گرنکترینیان کوشتنی قاسم سلێمانی بوو. کە بەرای چاودێران عێراقی سەردەمی قاسم سلێمانی تەواو جیاواز دەبێت لەگەل عێراقی دوای سلێمانی. کۆی روداوەکانیش تا ئێستا ئاماژە بەوە دەدەن کە هەنگاوەکانی ئەم دواییەی ئەمەریکا لە دژی ئێران لەسەر ئاستی عێراق و ئاستی نێودەولەتی کاریگەری خۆی داناوە. ئەمەش دەگەرێتەوە بۆ دوو خالی بەهێز: یەکەم هەر هەنگاوێک تەواوکەری هەنگاوی پێش خۆیەتی، و دەبێتە زەمینەسازیش بۆ هەنگاوی داهاتوو. دووەمیان هەمەلایەنی هەنگاوەکانە. واتا لەسەر ئاستی عێراق هەر سێ بواری سیاسی و ئابوری و سەربازی دەگرێتەوە. سەرەتا خودی کوشتنی سلێمانی هەنگاوێکی کاریگەر بوو بۆ لێدانی ئێران لە سەرجەم بوارەکان. بە تایبەت لە لایەنە سیاسیەکەی و دواتر پێکهێنانی کابینە ئینتقالیەکەی کازمی. لە رووی ئابوریەوە کە سەرچاوەی داهاتی گروپەکانی سەر بە ئێران دەروازە گومرگی و سنوریەکان و ئەو پرۆسە گەندەلیە بوو کە چەندین سالە لە سەرجەم سێکتەرەکانی حکومەت بە دەستی دێنن. لەو ڕوەوە حکومەتی تازەی هەنگاوی خۆی ناوە لە رێی کۆنترول کردنی خالە سنوریەکان کە وەک گەمارۆدانێکی ئابوری میلیشیاکانە. هەرەوها دەستپێکردنی چاکسازی لە کردنەوەی مەلەفی گەندەلی بەرپرسەکان و ئال و گۆری پۆستە ئیداری و سەربازیەکان و هەندێ پرۆسەی تر. بە گشتی تا ئێستا ئاراستەی روداوەکان بە زیانی لایەنگرانی ئێراندا دەروات، بۆیە هیچ بیانوەک نیە بۆ ئەوەی ئەمەریکا گوزی سەربازی بوەشێنێت لە دژیان و دەستپێشخەری بکات. بەلکو بە خۆپارێزیەوە بەردەوامی بە هەنگاوە سیاسیەکان دەدات لە چوارچێوەی گەمارۆ سیاسی و ئابوری و ئیداریەکان. ئەمەش لە دوو لایەن چردەبێتەوە کە دەبنە سەرچاوەی هەرەشە بۆ حزبەکانی نزیک لە ئێران ئەوانیش حکومەتی ئێستا، و هەلبژاردنی داهاتووە. ئایا لەبارودۆخێکی ئەوهاشدا وەلامی ئێران و لایەنگرانی چی دەبێت؟ ئایا تەسلیمی ئەو بارودۆخە دەبن و خۆیان دەگونجێنن یان بە شێوەیەک لە شێوەکان بەرپەچی دەدەنەوە؟ ئایا بەرپەچدانەوەکە دەگاتە ئەو ئاستەی کە ئەمەریکا هێزی سەربازی بەکاربێنێت؟\nبڵاوکراوەی پێشووپێشنیارێكی نوێ و جیاواز لە بەغداوە لەبارەی بەرێوەبردنی مەلەفی نەوتی كوردستان\nبڵاوکراوەی نوێترراوێژكارێكی بارزانی: كە سەربەخۆییمان راگەیاند رەگەزنامەی كوردستان بە كازمی دەبەخشین\nPosted on تشرینی دووه‌م 15, 2020 0 3232\nPosted on تشرینی دووه‌م 25, 2020 0 670\nڕۆڵی سەرمایە لە هەڵبژاردنی سەرۆکایەتی ئەمریکا\nPosted on تشرینی یه‌كه‌م 28, 2020 تشرینی یه‌كه‌م 28, 2020 0 135


شەرمەزارکردنی لێدوانەکەی مایکل فلین لە لایەن یەكێتی جیهانی زانایانی مسوڵمان | پایگاه اطلاع رسانی اصلاح\nلەوکاتەوە کە ترامپ بوەتە سەرۆک کۆماری ئەمەریکا ئاستی دژایەتی و سوکایەتیکردن بە مسوڵمانان و ئیسلام لە ئەمەریکادا زیادی کردوە، لە ئێستادا ئەم هێرشانە چوتە ئاستی جۆراوجۆر لە میدیاو ڕاوێژکارەکانی، دوایەمین لێدوان و هێرشیش ئەوە بووە کە (مایکل فلین) ڕاوێژکاری ئاسایشی نەتەوەیی ترامپ ئەنجامیدا، ئەویش لە میانی ووتارێکدا کە لە کۆنگرەی ساڵانەی ACT بۆ ئەمەریکا رایگەیاند، کە ئەمەش گەورەترین ڕێکخراوی ڕەگەز پەرستی ئەمەریکا یە، دژ بە مسوڵمانەکان ،لەو ووتارەدا ووتی :\n(ئیسلام عەقیدەیەکی سیاسیە کە خۆی لە دوای ئاینەوە شاردۆتەوە، ئەمە وەک شێرپەنجە وایە، شێرپەنجەیەکی پیسە کە لە جەستەی ملیارێک و حەوسەد ملیۆن مسوڵماندا بڵاوبوەتەوە، لەبەر ئەوە پێویستە ئەم نەخۆشیە پیسە دەربهێنین و بنەبڕی بکەین)، لە کاتێکدا کە ئەم جۆرە هێرشە دەکاتە سەر ئیسلام، ڕەچاوی هیچ هەست و سۆزێکی مسوڵمانانی سەر زەوی ناکات و ئەو ڕاستیە نابینێت کە ئەم جۆرە لێدوانانە ئەگەری ئەوەی هەیە کە گرفت و ئاژاوە لە نێوان گەلاندا یان ئاینە جیاوازەکان دروست بکات، لە کاتێکدا کە ئیسلام ئاینی ئاشتیەو دژی هەموو ڕەگەز پەرستیەکەو هەموو ئاینەکانیش دژ بەم کارەن .\nبۆ ئەم مەبەستە دکتۆر عەلی قەرەداغی جەختی کردەوە لەسەر زاڵ کردنی زمانی عەقڵ و ڕێگەگرتن لەم جۆرە لێدوانە شەڕەنگێزیانە کە هیچ لایەک سوودی لێ نابینن و پێویستە هەموو لایەک خۆ لە ئیرهابی فیکری بپارێزن چونکە ئەمانە هەمووی دەبنە مایەی زیاتر ئاژاوە نانەوەو پشێوی، هەروەک زلهێزەکان دەیگرنە بەر .\nهەروەها بەرێزیان داوای کرد کەزیاتر تەعالیمەکانی ئیسلام شارەزاببن و بەباشتر ئیسلام بناسن، چونکە ئیسلام ئاینێکە داوای ئاشتی و خێرو چاکە دەکات بۆ هەموو مرۆڤایەتی و دژ بە توندو تیژیە لە نێوان مسوڵمانان خۆیان و غەیری مسوڵمانانیشدا، هەروەها داوای لێبوردەیی و دڵ پاکی و چاکەکاری دەکات بۆ هەموان،ئیسلام ئاینێکی جیهانیە و چاکەی بۆ هەموو دانیشتوانی سەرزەوی دەوێت بەهەموو ئاین و ڕەگەزو نەتەوەکانەوە، چارەسەری داناوە بۆ هەموو کارو بارێکی دین و دنیا بەمادی و ڕۆحیەوە، خاوەن کۆمەڵە سیفاتێکە لەوانەش : سنگ فراوانی و ئاسانکاری و لێبوردەیی و دژایەتی توندوتیژی، ئەمە ئەخلاقی مسوڵمانە بەرامبەر بە ئاشتیخوازان و جیهان وەک دەفەرموێت : (لا يَنْهَاکمُ اللَّهُ عَنِ الَّذینَ لَمْ یُقَاتِلُوکمْ فِی الدِّینِ وَ لَمْ یُخْرِجُوکمْ مِنْ دِيَارِکمْ أَنْ تَبَرُّوهُمْ ۆتُقْسِطوا إِلَیْهِمْ إِنَّ اللَّهَ یُحِبُّ الْمُقْسِطینَ)


كەمئەندامان نامەیەك ئاراستەی سەرۆكی حكومەت دەكەن - پرس میدیا\nHome سڵایدشۆو كوردستان هەواڵ كەمئەندامان نامەیەك ئاراستەی سەرۆكی حكومەت دەكەن\nكەمئەندامان نامەیەك ئاراستەی سەرۆكی حكومەت دەكەن\nپرس میدیا 5/02/2020 01:35:00 م سڵایدشۆو, كوردستان, هەواڵ,\nكەمئەندامانی شاری هەولێر رایدەگەیەنن، بەهۆی دواکەوتنی موچەوە بارودۆخى كه‌مئه‌ندامان و خاوه‌ن پێداویستییە تایبه‌تەکان به هه‌موو چینه‌كانه‌وه له باروودۆخێکى زۆر خراپدان، بۆیە داوادەکەن هەرچی زووە مووچەکانیان دابینبکەن.\nلەنامەیەكی كراوەدا، كە ئاراستەی سەرۆكی حكومەتی هەرێمی كوردستان كراوە، ئه‌نجومه‌نى كۆمه‌ڵە كه‌مئه‌ندامییه‌كانى كوردستان لەهەولێر ڕایدەگەیەنن، هه‌رچه‌نده ئه‌م دۆخه هه‌موو كوردستانى گرتۆته‌وه، به‌ڵام خاوه‌ن پێداویستى تایبه‌ت جیاوازه له‌گە‌ڵ كه‌سانى ئاسایى، له‌به‌ر ئه‌وه‌ى زۆربه‌ى زۆریان پشت به‌و مووچه‌یه ده‌به‌ستن و هه‌ندیكیان خێزاندارن.\nهەروەها جەخت لەوەش دەكەنەوە، بەهۆی دواکەوتنی موچەوە بارودۆخى كه‌مئه‌ندامان و خاوه‌ن پێداویستییە تایبه‌تەکان به هه‌موو چینه‌كانه‌وه له باروودۆخێکى زۆر خراپدان، بۆیە داوادەکەن هەرچی زووە مووچەکانیان دابینبکەن.\nبۆ به‌ریز / سه‌رۆكى حكومه‌تى هه‌رێمى كوردستان\nبه‌ناوى ئه‌نجوومه‌نى كۆمه‌ڵە كه‌مئه‌ندامیه‌كانى كوردستان ده‌مانه‌وێ به به‌ڕێتان ڕابگه‌یه‌نین كه‌وا باروودۆخى كه‌مئه‌ندامان و خاوه‌ن پیداویستى تایبه‌ت به هه‌موو چینه‌كانه‌وه له بارودۆخیكى زۆر خراپ دان به‌هۆى دواكه‌وتنى مووچه‌كانیانه‌وه، هه‌رچه‌نده ئه‌م دۆخه هه‌موو كوردستانى گرتۆته‌وه، به‌ڵام خاوه‌ن پێداویستى تایبه‌ت جیاوازه له‌گە‌ڵ كه‌سانى ئاسایى له‌به‌ر ئه‌وه‌ى زۆربه‌ى زۆریان پشت به‌و مووچه‌یه ده‌به‌ستن و هه‌ندیكیان خێزاندارن، چونکە خۆتان ده‌زانن هه‌موو كارێكیان پێناكرى وه زۆربه‌ى زۆرى پێویستى به چاره‌سه‌رو داوو و ده‌رمانه ، هه‌روه‌ها ئێستا کەم ئەندامان و خاوەنپێداویستیە تایبەتەکان له باروودۆخێكى ده‌روونى خراپدان و ناكرێت ژیانیان به‌و شێوه‌یه به‌رده‌وام بێت .\nپێویسته كه‌مئه‌ندامان و خاوه‌ن پێداویستى تایبه‌ت ژیانێكى شایسته‌یان هه‌بێت بۆ قه‌ربووكردنه‌وه‌ى بارى جه‌سته‌یى و ده‌روونى . بۆیه لیره‌وه داوا له به‌ڕێزتان ده‌كه‌ین هه‌رچى زووه مووچه‌ى كه‌مئه‌ندامان و خاوه‌ن پێداویستى تایبه‌ت دابین بكه‌ن بۆ ئه‌وه‌ى زیاتر باروودۆخیان خراپتر نه‌بێت .\nكۆمه‌ڵە كه‌مئه‌ندامیه‌كانى كوردستان\nBy پرس میدیا at 5/02/2020 01:35:00 م


ئه‌گه‌ری گه‌ڕانه‌وه‌ی ۲۳ لۆری سووته‌مه‌نی له‌هەرێمەوە بۆ ئێران هه‌یه - Mehr News Agency\n25 avrêlê 2018 - 17:18\nNews Code 18331\nئه‌گه‌ری گه‌ڕانه‌وه‌ی ۲۳ لۆری سووته‌مه‌نی له‌هەرێمەوە بۆ ئێران هه‌یه\nبه‌ڕێوه‌به‌ری کۆمپانیای نه‌ته‌وه‌یی بڵاو کردنه‌وه‌ی به‌رهه‌مه نه‌وتییه‌کان له کوردستان وتی: ده‌کرێت ۲۳ لۆری سووته‌مه‌نی له سنووری پارێزگای کوردستان و هه‌رێم بگه‌ڕێته‌وه.\nبه ڕاپۆرتی ئاژانسی مێهر، فه‌ره‌یدون یاسه‌می، به‌ڕێوه‌به‌ری کۆمپانیای نه‌ته‌وه‌یی بڵاو کردنه‌وه‌ی به‌رهه‌مه نه‌وتییه‌کان له کوردستان وتی: زیاتر له ۲۸ هه‌زار بنه‌ماڵه‌ی سنوورنشینی له کوردستان سووته‌مه‌نی له ڕێگه‌ی ته‌عاونییه‌کان هه‌نارده ده‌که‌ن. له میانه‌ی ۱۰ ڕۆژی ڕابردوودا عێراق مۆڵه‌تی نه‌داوه که ۲۳ لۆری ئێرانی باره‌که‌ی خاڵی بکات.\nئه‌و زیادی کرد: لایه‌نی عێراقی سه‌ره‌ڕای ئه‌وه‌ی سووته‌مه‌نی ئێرانی ستانداردی نێونه‌ته‌وه‌یی هه‌یه، ئانالیزی نه‌وت و گازی له ۵۰وه بۆ ۷۰ به‌رز کردووه‌ته‌وه، به‌م پێیه ئه‌گه‌ری ئه‌وه هه‌یه ۲۳ لۆری سووته‌مه‌نی ئێران بۆ ناوخۆ بگه‌ڕێته‌وه.\nبه‌ڕێوه‌به‌ری کۆمپانیای نه‌ته‌وه‌یی بڵاو کردنه‌وه‌ی به‌رهه‌مه نه‌وتییه‌کان له کوردستان ئاماژه‌ی دا: ئه‌گه‌ر ئه‌م کێشه‌یه به‌رده‌وام بێت ئه‌وه ئه‌گه‌ری هه‌نارده کردنی سووته‌مه‌نی له لایه‌ن سنوورنشینه‌کان ڕاده‌گیردرێت.\nشایانی باسه که ساڵانێکی زۆره که هه‌رێمی کوردستان له ئێرانه‌وه سووته‌مه‌نی هاورده ده‌کات، به‌ڵام ماوه‌یه‌که هه‌رێم ناوه ناوه له چوونی سووته‌مه‌نی ئێران به هۆی دابه‌زینی کوالێتی به‌رگری ده‌کات.


هەواڵێکی خۆش بۆ ئەو کەسانەی چاوەڕێ سیدیا ئەکەن - Home4T\nالرئيسية / Mashkhal Jumaa / ئایفۆن / هەواڵێکی خۆش بۆ ئەو کەسانەی چاوەڕێ سیدیا ئەکەن\nهەواڵێکی خۆش بۆ ئەو کەسانەی چاوەڕێ سیدیا ئەکەن\nمەشخەڵ جومعە 8/23/2017 08:48:00 pm Mashkhal Jumaa, ئایفۆن\nزۆر لە مێژە کە جەیلبرێکی تازە بڵاو نەکراوەتەوە و بەکارهێنەران بە ئاواتی بینینی جەیلبرێکی تازەن. بەڵام لە دواین هەواڵ ڤیدیۆیەکە کە لە یوتوب بڵاو کراوەتەوە هەردوو وەشانی iOS 10.3.2 و iOS 11 Beta 2 جەیلبرێک ئەکرێن بە سەرکەوتوی بۆیە داوا لەو کەسانە ئەکەین کە چاوەڕوانی جەیلبرێک ئەکەن بە هیچ شێوەیەک وەشانی موبایلەکانتان بەرز نەکەنەوە بۆ iOS 10.3.3 و iOS 11 جارێ وەشانەکانتان بهێڵنەوە و بەرزی مەکەنەوە بەمزوانە ئەگەرێکی زۆرە جەیلبرێک بڵاو بکرێتەوە. وە ئەم هەواڵە لەلایەن یوتوبەری بەناوبانگ iDeviceHelp پشت ڕاست کراوەتەوە.\nفەرموون بینەری ڤیدیۆی جەیلبریکی هەردوو وەشانی iOS 10.3.2 و iOS 11 بن